Wikidata Gubernium Moscuense
Res apud Vicidata repertae:Gubernium Moscuense: insigneGubernium Moscuense: insigne
gubernium  
*Civitas*: Imperium Russicum, Res publica Russica, Unio Sovietica, Russica Sovietica Foederativa Socialistica Res Publica  
*Locus*: 55°45′6″N 37°37′4″E  
*Nomen officiale*: Московская губерния, Moskva quberniyası  

**Fines**

*Procuratio superior*: Imperium Russicum, Res publica Russica, Russica Sovietica Foederativa Socialistica Res Publica, Regnum Russicum, Regio Moscuensis, Russica Sovietica Foederativa Socialistica Res Publica, regio Moscuensis (1917-1918), Russica Sovietica Foederativa Socialistica Res Publica  

**Forma**

*Area*: 29 236.4 milliarium Russicum quadratum  
*Caput*: Moscua  

**Vita**

*Incolae*: 2 430 581  

**Gubernium Moscuense** vel **Mosquense** (Russice Московская губерния, tr. *Moskovskaja gubernija*) erat pars administrativa Russiae (Regni Russici, Imperii Russici, Rei Publicae Russicae et Russicae Sovieticae Foederativae Socialisticae Rei Publicae), in media parte Russiae Europaeae sita, metropolim habens Moscuam. Anno 1708 decreto Petri I inter prima gubernia Russica creata, usque ad annum 1929 exsistebat. 

Anno 1719, cum Petrus I divisionem guberniorum Russicorum in provincias introduxit, gubernium Moscuense divisum est in provincias novem, anno 1727 enim duas provincias e gubernio Petropolitano obtinuit, postquam provinciae Moscuensis, Pereslaviae Transsilvanae, Uglicensis, Iaroslaviensis, Kostromensis, Susdaliensis, Iuriewio-Polscensis (Georgiae Campestris), Wladimiriensis, Pereslaviae Riasanensis, Tulensis, et Kalugensis in gubernio includebantur usque ad annum 1775, postquam divisio guberniorum in provincias abolita est a Catharina II. 

Postquam anno 1796 nonnulla gubernia nova decreto Pauli I formata sunt, gubernium Moscuense cum guberniis Tueriensi (ad septentrionem et septentrio-occidentem), Volodimiriensi (ad septentrio-orientem et orientem), Resaniensi (ad meridie-orientem), Tulensi et Calugensi (ad meridiem) atque Smolenscensi (ad occidentem) adiacentibus. Area gubernii fuit 128 600 km² anno 1708, 32 436 km² anno 1847, 33 271 km² anno 1905, 44 569 km² anno 1926. Numerus incolarum anno 1897 2 430 581 hominum fuit.

Columna, Cuneum, Demetriopolis, Mosaiscum, Podolium, Ruza, Sergiopolis, Serpuchovia, Theotocopolis, Verea, Volokia, Zvenigorodia capita circulorum gubernii Moscuensis fuerunt.

Notae
-----

1. ↑  *Atlas Russicus* (Petropoli, 1745), p. 4; Charitonis Čebotarëv *Географическое методическое описание Российской империи* (Moscuae, 1776), p. 123.
2. ↑  Ernesti Rudolphi a Trautvetter(ru) *Florae Rossicae fontes* (Petropoli, 1880), p. 175.
3. ↑  Consecutio et nomina provinicarum gubernii Moscuensis dantur secundum Charitonis Čebotarëv *Географическое методическое описание Российской империи* (Moscuae, 1776), pp. 130-166.

Nexus interni
-------------

* Regio Moscuensis

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gubernium Moscuense** spectant. |

|  |  |
| --- | --- |
|  | **Situs geographici et historici:** *Locus*: 55°45′6″N 37°37′4″E • Большая российская энциклопедия |

* Pagina de gubernio Moscuensi *Lexici encyclopaedici Brockhaus et Efron* apud Vicifontem **(Russice)**